जीतू राय

जीतू राय (जन्म: २५ अगस्त १९८९ नेपाल) एक नेपाली मूल के शूटर हैं जो भारत के लिए खेलते हैं।  एक ही विश्व कप में दो पदक जीतने वाले वो प्रथम भारतीय और नेपाली हैं। ग्लासगो में आयोजित 2014 राष्ट्रमण्डल खेल में २८ जुलाई २०१४ को १९४.१ लेकर स्वर्ण पदक जीता। वे भारतीय सेना के नौजवान हैं। राय ने मई २०१४ के विश्व कप में १० मीटर एयर पिस्टल में स्वर्ण और ५० मीटर पिस्टल में रजत पदक जीता था। उन्हें 2016 में राजीव गांधी खेल रत्न पुरस्कार से सम्मानित किया गया।

शुरूआती जीवन 
उनका बचपन नेपाल के संखुवासभा जिले के गाँव में बीता। वह अपने पाँच भाई-बहनों में चौथे भाई हैं। राय का बचपन नेपाल में व्यतीत हुआ और वो 2006 में भारत आ गये तथा सेना में भर्ती हुए। वह भारतीय सेना की 11 गोरखा राइफल्स में नायब सूबेदार हैं। इस प्रकार से वे भारत के स्वतः नागरिक बन गये। उन्होंने 2011 के राष्ट्रीय खेलों में उत्तर प्रदेश की तरफ से भाग लिया था।

राय पहली बार 2010-11 में सेना के निशानेबाजी दस्ते में आये परन्तु असफलता के कारण उन्हें अपनी यूनिट में वापस भेज दिया गया तथा उनके महू में प्रशिक्षण का अंत हुआ।

करियर
जीतू ने वर्ष 2010 में पहली बार सेना की निशानेबाजी टीम में जगह बनायीं पर प्रदर्शन अच्छा नहीं होने के चलते उन्हें वापस यूनिट भेज दिया गया | लेकिन जीतू कहा हिम्मत हरने वाले थे ? उन्होंने जबरदस्त तैयारी की और उन्हें दोबारा 2011 में टीम की तरफ से खेलने का मौका मिला। हालाँकि   2011 के राष्ट्रीय खेलों में जीतू को उत्तर प्रदेश की तरफ से खेलने का भी मौका मिला  पर उन्हें असली सफलता  2014 के एशियाई खेलों में मिली |

2014 एशियाई खेल
जीतू ने 50 मीटर मेंस पिस्टल  में देश को गोल्ड मेडल दिलाया। दक्षिण कोरिया के इन्चेओन (Incheon) में हुए “एशियाई गेम्स” में जीतू ने 50m पिस्टल स्पर्धा में स्वर्ण पदक जीता। उन्होंने आदमियों की 10m एयर पिस्टल टीम स्पर्धा में कांस्य पदक भी जीता।

2014  म्युनिक (Munich)ISSF वर्ल्ड कप 
2014 में म्युनिक (Munich) में हुए “ISSF वर्ल्ड कप” में इन्होंने 10m एयर पिस्टल स्पर्धा में रजत पदक जीता. इसके बाद मनिबोर में जीतू ने 50m पिस्टल स्पर्धा में रजत और 10m पिस्टल स्पर्धा में स्वर्ण पदक जीते |  इस तरह वर्ल्ड कप के 9 दिनों में इन्होंने 3 पदक जीते और भारत के लिए एक वर्ल्ड कप में 2 पदक जीतने वाले ये पहले खिलाड़ी बने।

2016 रियो ओलंपिक 
सन 2016 के रियो ओलंपिक में जीतू राय ने 10m एयर पिस्तौल स्पर्धा में बहुत अच्छा प्रदर्शन किया | वे फाइनल तक भी पहुंचे, किन्तु फाइनल में उनका प्रदर्शन ज्यादा अच्छा नही रहा और वे 8वें स्थान में पहुंच कर, बिना किसी पदक के वापस लौट गए |

सन्दर्भ

बाहरी कड़ियाँ
 इंटरनेशनल शूटिंग स्पोर्ट फेडरेशन पर जीतू राय प्रोफाइल

जीवित लोग
1987 में जन्मे लोग
नेपाल के खिलाड़ी
2014 राष्ट्रमण्डल खेलों में भारत के स्वर्ण पदक विजेता खिलाड़ी
भारतीय निशानेबाज़
भारतीय सेना के खिलाड़ी
2016 ओलम्पिक में भारत के खिलाड़ी
2018 राष्ट्रमण्डल खेलों में भारत के स्वर्ण पदक विजेता खिलाड़ी
राजीव गांधी खेल रत्न के प्राप्तकर्ता